هرانین تعقیب‌لریندن احتیاط ائدن تانری زئوس کؤرپه دیونیسوسو بؤیوتمک و تربیه وئرمک اوچون سملانین باجیسی اینو و اونون اری آتامانتا وئریر. بورادا دا راحاتلیق تاپا بیلمه‌یه‌جگینی گؤرن زئوس اونو کئچی بالاسینا دؤندره‌رک هرمس واسیطه‌سیله آسیایا گؤندریر. سیلِندن شرابین حاضیرلانماسی‌نین سیررینی اؤیرنن دیونیسوس بئله‌لیکله میصیری، سوریه‌نی دولاشاراق سرگردانا چئوریلیر و هارادا اولورسا، اورادا اینسان‌لارا اوزوم یئتیشدیرمگی و اوندان شراب حاضیرلاماغی اؤیره‌دیر.